
Referat fra Programrådsmøte for Offentlig administrasjon og ledelse

Tid: Torsdag 8. november kl. 14.00

Sted: Rom 824, ESH

Tilstede: Harald Baldersheim (programrådsleder), Erik Boe, Jon Vislie, Iqra Ejaz Ahmed, Kristian Berg Roksvaag, Bjørn Kleppestø (referent)

Forfall: Trond Fevolden 
1. Godkjenning av innkalling og referat fra forrige møte. 
Ingen innsigelser til innkalling eller referat fra forrige møte med unntak av formatet på innkalling.

Orienteringssaker


2. Orientering om semesterstart 07 fra programledelsen.

Programleder informerte om søkertallet, hytteturen, samtalerunde, emnepåmelding og fadderarrangement. Når det gjelder søkertallet var fremmøte bra. 64 studenter møtte opp. Hytteturen gikk også bra. Presentasjonsteknikk som faglig innhold. Tidligere studiekonsulent Joakim Bakke adm. emnepåmelding. PU adm. fadderordning. PU melder om bra oppmøte på fadderordningen. 

3. Orientering om gjennomføring av sluttemne OADM 3090 vår 07.

Programleder informerte om status for slutteemne. Tredje gang OADM 3090 ble arrangert. 22 studenter oppe til eksamen. Caseorientert med to case: Asker kommune og ECON. Fornøyd med casene. Personalet i de to organisasjonene fungerte som ekstraveiledere.  

Programleder utrykker et ønske om langsiktighet på emneansvarligsiden. Har ennå ikke oppnådd dette. Programleder ønsker to seminargrupper neste år pga. økt søkermasse. Karakterene omtrent på normalen med en liten overvekt av pluss. Programlederen informerer om at studentene mener at 10sp er for lite da emnet oppleves som tidskrevende.

4. Status for OADM 1001 - innføringsemne.

Programlederen orienterer om status. Første gang innføringsemnet blir gjennomført. Normal forelesningsrekke. Omfattende arbeid for å finne et bra pensum. Undervisningen har bestått av fem erfarne lærere med adm. erfaring. Emnet skal være praksisnært. Vislie ønsker å vite om studentene fort forstår hva emnet omfatter. PU informerer om at studentene er meget fornøyd og at de ser den røde tråden i emnet. Boe legger vekt på at studentene bør møte temaer innen juss og økonomi. Ønsker plass på emnet for å introdusere fag fra ulike temaer. Baldersheim enig i at det må arbeides mer med denne problematikken. PU er også enige og mener det er for mye statsvitenskapelig fokus. Fremmer et forslag om gjesteforelesere med en annen bakgrunn enn den statsvitenskapelige. Ønsker også at det benyttes tidligere studenter på emnet som undervisere. Programlederen mener at seminarlederne er klar over problematikken og skal være bevist på dette. 

Boe kan muligens avse tid til å forelese selv. Han ønsker også å se nærmere på pensum for å komme tilbake med kommentarer senere. 

Drøftesaker

5. Orientering om oppfølging av programevalueringen.

Programlederen oppsumerer programevalueringsrapporten og oppfølging av programevalueringen. Boe syntes det var bra og hyggelige tilbakemeldinger. Programlederen viser til at å utvide avslutningsemnet til 20sp kan medføre problemer for de frie emnevalgene og det derfor kan medføre problemer ved kvalifisering til de ulike masteralternativene. Vislie mener det er rart ikke komiteen har tatt tak i problematikken rundt et eget masteralternativ på programmet. Programlederen viste til at psykologi ikke har villet imøtekomme programmets ønske om at oadm-studentene skal kunne kvalifisere seg til opptak i master i psykologi. Programmet har bedt om støtte fra SV-fakultetet i saken. Fakultetet henviser saken til neste dekan-periode.  Vislie legger til at det er for tidlig for studentene å måtte bestemme seg allerede i andre semester. Små retrettmuligheter. Vislie legger til at man bør ha et informasjonsmøte om mastermuligheter tidlig i programmet. Han ønsker også en oversikt over hva slags mastervalg studentene foretar etter programmet. Programkonsulenten viser til samtalerunden som ble foretatt tidlig i semesteret med alle nye studenter og at dette bør videreføres. Her kan studentene bli informert om mulige mastermuligheter. 

Programlederen informerer videre om vektleggingen av det gode studiemiljøet og at det er viktig å ta vare på dette. Han legger til at vi ønsker flere ressurser også til sosiale tiltak. Fakultetet vil komme tilbake til dette men programlederen tror ikke vi kan forvente flere ressurser. 

Boe viser til punkt tre i oppfølgingsrapporten som omhandler bedre tilrettelegning av undervisningen særskilt for offadm-studenter når det gjelder juridiske og økonomiske emner. Han har tatt tak i problematikken rundt juroff1201 – forvaltningsrett for ikke-jurister når det gjelder sensuren. Karakterene var svake. Skal i høst snakke med sensorene om karaktersetting. Vil prøve å få dem til å forstå at studentene ikke er jurister. Han tilfører at han ikke har fått noen negative tilbakemelding fra studentene. Det ble utrykt tilfredshet fra studentene på kurset. PU legger til at man opplever at studentene er meget fornøyd med kurset men ikke sensuren. 

6. Status for jur 1510.

Programkonsulenten informerte om ønsket fra studentene på programmet om å få endret strukturen på jur 1510 slik at de lettere kan følge emnet. I dag anbefales det tre års jusstudier før man følger emnet. Studiekonsulenten informerer også om kontakt med det juridiske fakultet. Boe ser ikke spesielt lyst på mulighetene for dette da det juridiske fakultets økonomiske situasjon ikke er god. Personalmessig så er dette nok ikke noe vanskelig å få til men det står på økonomi. Uansett så må dette på dekannivå slik at vi har fakultetet i ryggen.

PU legger frem et dokument som er basert på kommunikasjon med høgskolene i Lillehammer og Harstad og med ulike studiekoordinatorer hvor det legges vekt på at det er en stor interesse for arbeidsrett tilrettelagt for studenter som ikke har juridisk bakgrunn.

Eventuelt
PU fremmer et forslag om at eksamensoppgaven kan gis som gruppeoppgaver på OADM1001. De ønsker at samarbeid skal fremmes på faget. Programlederen ser verdien av å lære seg samarbeidsegenskaper men at det ikke legges opp til det nå. En annen eksamensform må diskuteres frem mot neste møte.

PU informerer også om at det er planlagt en studietur til universitetet i Lund for alle kullene. Turen er planlagt fra 07.02.08 til 10.02.08.

